### | | | | --- | --- | | | | | --- | | **Byråd** 25. september 2018 Sagsnr. 710-2018-8448 Dok.nr. 710-2018-245060 Sagsbehandler DPASGE | | 139.                Analyse og udvikling af børnehandicapområdet i [adresse] - Åbent

###

|  |  |
| --- | --- |
| Tidl. politisk behandling | BY, 27.02.18, pkt. 24 |
| Forventet sagsgang | BS-U, ØK, BY |
| Lovgrundlag | Lov om Social Service, Forvaltningsloven, Lov om retssikkerhed og administration på det sociale område |

###

**SAGENS INDHOLD**

Byrådet skal i denne sag tage stilling til finansieringen
af et analyse- og udviklingsforløb for børnehandicapområdet, der skal styrke
sagsbehandlingen og kommunikationen med de berørte borgere. Punktet blev
behandlet på byrådsmøde 27. februar 2018.

Forløbet består af to dele:

1. Et
dialogforløb, der skal forbedre samarbejdet og kommunikationen mellem
familierne og Børn og Familie.

2. Et
analyse- og læringsforløb af sagsbehandlingen på børnehandicapområdet.

Forløbet skal ses i sammenhæng med den planlagte opdatering
af servicedeklarationen inden for Servicelovens område for børn og unge, som
forventes fremlagt for Byrådet 27. november 2018. Servicedeklarationen skal
give borgere og pårørende i [adresse] et overblik over og medvirke til
at afstemme forventningerne til de ydelser, som kommunen kan give til børn og
unge med fysisk og/eller psykisk funktionsnedsættelse og/eller sociale
problemer. Servicedeklarationen er et centralt redskab til at sikre en ensartet
sagsbehandling for borgerne og dermed styrke deres retssikkerhed.

Dialogforløbet, som gennemføres af Socialt Udviklingscenter
SUS, skal styrke kommunikationen og samarbejdet mellem Børn og Familie og de
berørte familier. Der gennemføres to fokusgruppeinterviews med forældre, som
har et barn med funktionsnedsættelser, og som aktuelt modtager en indsats fra
Børnehandicaprådgivningen. Der gennemføres også et fokusgruppeinterview med
sagsbehandlere fra [adresse] og et interview med [adresse]
Handicapråd. Desuden afholdes et dialogmøde for alle interesserede. Alle
forældre, som har et barn, der modtager en indsats fra
Børnehandicaprådgivningen får en direkte invitation til dialogmødet. Det samme
gør Favrskov Handicapråd. Formålet med interviewene og dialogmødet er at
afdække behov i forhold til styrkelse af kommunikation og samarbejde samt at
udarbejde forslag til principper for samarbejdet mellem familier og Børn og
Familie.

Analyse- og læringsforløbet gennemføres af Ankestyrelsen.
Formålet er at øge kvaliteten i sagsbehandlingen med færre omgjorte eller
hjemviste afgørelser fra Ankestyrelsen til følge. Børn og Skole forventer, at
forløbets resultater kan ses og måles på sagsniveau. Forløbet tilpasses de
specifikke udfordringer og behov for udvikling af praksis og kompetencer, der
er på børnehandicapområdet i [adresse].

Analyse- og læringsforløbet løber over ét år og består af
tre faser:

· Fase 1: Analyse (2 måneder)

· Fase 2: Læring og udvikling (8 måneder)

· Fase 3: Status (2 måneder).

I analysefasen udtages 25 sager, som Ankestyrelsen
gennemgår sammen med medarbejderne i [adresse] med henblik på
at identificere udfordringer og forandringspotentialer i sagsbehandlingen.
Resultaterne af analysen behandles politisk i anden kvartal 2019 med henblik
på, at eventuelle nye tiltag i sagsbehandlingen kan indgå i arbejdet med budget
2020-2023.

I lærings- og udviklingsfasen gennemfører Ankestyrelsen en
række undervisnings- og sparringsforløb, der er målrettet de udfordringer i
sagsbehandlingen, som identificeres i analysefasen. Desuden udvikles en række
redskaber, der styrker sagsbehandlingen, fx tjeklister, vejledninger og
skabeloner.

I statusfasen gennemgås 25 nye sager for at vurdere, om
sagsbehandlingen er forbedret. Er der fortsat udfordringer, giver Ankestyrelsen
vejledning i forhold til fremadrettede initiativer til at forbedre praksis i
sagsbehandlingen.

Det vedlagte kommissorium indeholder en uddybende
beskrivelse af analyse- og udviklingsforløbet.

**VURDERING**

Børn og Skole vurderer, at det samlede dialog-, analyse- og
udviklingsforløb vil bidrage til at identificere og analysere udfordringer og
forbedringspotentialer i sagsbehandlingen samt i kommunikationen og samarbejdet
med de berørte familier.

Børn og Skole vurderer også, at forløbet vil medvirke til
at udvikle og højne kvaliteten i sagsbehandlingen og samarbejdet med
familierne, da en stor del af forløbet består af undervisning og sparring i
forhold til de identificerede udfordringer samt udvikling af nye understøttende
sagsbehandlingsredskaber, en forbedret sagsbehandlingspraksis og en forbedret
kommunikation.

**ØKONOMI**

Prisen for analyse- og læringsforløbet ved Ankestyrelsen er
ca. 500.000 kr. Hertil kommer udgifter til medarbejderressourcer i forbindelse
med analysen svarende til ca. 280.000 kr. Dialogforløbet med Socialt
Udviklingscenter SUS koster 120.000 kr.

Børn og Skole foreslår, at Byrådet afsætter et
rådighedsbeløb på 900.000 kr. i 2018, som gives som en anlægsbevilling til
finansiering af analyse- og udviklingsforløbet.

**INDDRAGELSE**

Inddragelsen i forbindelse med dialogforløbet omhandler
forældre og andre interesserede i området. En nærmere beskrivelse fremgår af
det vedlagte kommissorium. Den opdaterede servicedeklaration samt resultater
fra dialogforløbet sendes til høring i Favrskov Handicapråd.

**INDSTILLING**

Den konstituerede direktør for Børn og Skole indstiller til
Byrådet:

1. At kommissorium for analyse- og udviklingsforløbet godkendes.

2. At der afsættes et rådighedsbeløb på 900.000
kr. i 2018, der gives som en anlægsbevilling til finansiering af analyse- og
udviklingsforløbet.

**BESLUTNING**

***Børne- og Skoleudvalget, 6. september 2018:***

Fraværende:Tammy Sørensen

Indstilles godkendt.

***Økonomiudvalget, 18. september 2018:***

Fraværende:Amalie Jessen, Jacob Dahl

Indstilles godkendt.

**Bilag**

|  |  |
| --- | --- |
| Kommissorium for et analyse- og udviklingsforløb på børnehandicapområdet | 710-2018-219511 |